b'\n_START_ARTICLE_\nRaul \xc3\x96pik\n_START_PARAGRAPH_\nRaul \xc3\x96pik (s\xc3\xbcndinud 3. juulil 1951 Mustjala vallas) on eesti purilendur, kolonelleitnant erus ja poliitik._NEWLINE_\xc3\x96pik l\xc3\xb5petas 1977 Tartu \xc3\x9clikooli bioloogina. \xc3\x9clikooli ajal hakkas harrastama purilendu. Ta osales 1993. aasta purilendamise maailmameistriv\xc3\xb5istlustel Eesti v\xc3\xb5istkonna kaptenina. 1993\xe2\x80\x931995 oli \xc3\x96pik Eesti Lennuspordi F\xc3\xb6deratsiooni aseesimees. Ta on avaldanud purilennuteemalisi kirjutisi. 1976\xe2\x80\x931978 t\xc3\xb6\xc3\xb6tas ta V\xc3\xb5rumaal ja 1978\xe2\x80\x931979 Tallinnas kalakasvatajana. 1988\xe2\x80\x931993 oli ta \xc3\xb5petaja Kopli Kunstikeskkoolis._NEWLINE_1993\xe2\x80\x931994 oli \xc3\x96pik kaitsej\xc3\xb5ududes juhtt\xc3\xb6\xc3\xb6taja. 1994. aastal oli ta kaitseministri kandidaat. 1996. aastal oli ta Kaitseministeeriumi rahvusvaheliste suhete osakonna rahuvalve laua juhataja. 2002. aastal oli ta Rahuoperatsioonide Keskuse staabi\xc3\xbclem, major. Ta on Eesti Eruohvitseride Kogu liige._NEWLINE_Ta on Eesti Konservatiivse Rahvaerakonna liige alates 2013. Ta on valitud EKRE Ida-Tallinna ringkonna esimeheks.'